Módosul az M3-as új szakaszának átadási határideje
Csúszik az M3-as autópálya Nyíregyháza és a 49-es fõút közti új szakaszának átadási határideje a földmunkákat nehezítõ idõjárás és a régészeti feltárások elhúzódása miatt - közölte Loppert Dániel, a beruházó Nemzeti Infrastruktúra Fejlesztõ (NIF) Zrt. kommunikációs igazgatója hétfõn az MTI-vel. A 34 kilométer hosszú, 32 milliárd forintból épülõ sztrádaszakasz eredetileg 2011 decemberére készült volna el.
Tájékoztatása szerint még 2010-ben átadták a kivitelezésre a munkaterületeket, ahol a régészeti munkálatok befejezõdtek. A terület nyolcvan százalékán a vállalkozók már elkezdték a felsõ humuszréteg leszedését, a fennmaradó részeken azonban még az elõzetes régészeti munkálatokat végzik a Nemzeti Örökségvédelmi Központ munkatársai. A fával borított területeken a favágást követõen kezdik el a feltárási munkát a szakemberek.
A földmunkákat a vízzel telített talaj, valamint a decemberben és januárban leesett nagyobb mennyiségû csapadék jelentõsen hátráltatja - közölte Loppert Dániel. Az egyik szakaszon a régészek leleteket találtak, ezért a kutatás befejezéséig - várhatóan tavaszig - földmunka nem végezhetõ ezen a szakaszon.
A kommunikációs igazgató az MTI kérdésére elmondta: a jelenlegi állapot szerint valószínûleg módosulni fog az M3-as új szakaszának átadási határideje, az új idõpontot azonban a kivitelezõvel történõ egyeztetések után fogja megjelölni a NIF Zrt. A szabolcsi megyeszékhelytõl a 49-es fõútig tartó kétszer két sávos autópályán egyébként három csomópont, két pihenõhely és összesen huszonhárom mûtárgy épül meg. A kivitelezési munkálatokat a közbeszerzési eljáráson nyertes Colas Hungária Zrt., a Strabag Zrt., a Közgép Zrt., valamint a Keletút Kft. közös konzorciuma, a C-S-K-K 2009 Projekttársaság végzi.
Az M3-as következõ, Õrtõl Vásárosnaményig tartó 11,9 kilométeres szakaszára, valamint csatlakozó építmények kivitelezési munkáira tavaly év végén írt ki a NIF Zrt. új közbeszerzést, ami a korábban meghiúsult eljárás helyébe lépett. Loppert Dániel az új eljárással kapcsolatban az MTI-nek elmondta, hogy eredményt várhatóan április 22-én hirdetnek, a munkálatok - a nyertes kivitelezõvel megkötött szerzõdést követõen - május 12-én kezdõdhetnek meg. Az ütemezés és a kedvezõ idõjárási körülmények alapján a befejezési határidõ 2012 év vége lehet.
építkezés autópálya